Co je vhodne pre dieta na suchy kasel?4 roky
Dobry den,dcera ma suchy,drazdivy kasel,hlavne ked si lahne. Poprosim o radu co jej dat na vykaslanie a tak isto vecer na ukludnenie. Dakujem
Dobrý deň,
ďakujeme za Vašu otázku.
Na produktívny vlhký kašeľ odporúčam podávať sirup
Solmucol
. Liek obsahuje liečivo acetylcysteín. Používa sa pri všetkých ochoreniach horných a dolných dýchacích ciest, sprevádzaných intenzívnou tvorbou hustého väzkého hlienu. Pri zahlienení je nevyhnutné dbať aj na dostatočný pitný režim.
Pri suchom dráždivom kašli sú vhodné kvapky
Tussin
. Patria medzi antitusiká - liečivá, ktoré pomáhajú tlmiť suchý, dráždivý kašeľ.
V prípade, že dochádza k dráždeniu v dôsledku uvoľňovania hlienov, počas dňa podávajte liek Solmucol. Acetylcysteín obsiahnutý v lieku napomáha zrieďovať hlien, čo uľahčuje jeho vykašliavanie. V prípade dusivého kašľa v noci možno podať liek Tussin večer pred spaním, avšak odstup od lieku Solmucol by mal byť aspoň 4 hodiny.
Prajem skoré uzdravenie.
S pozdravom
PharmDr. Veronika Kiabová